Br: 04312-335/23-1668/45 26.4.2023. godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2024. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma | **√** | zaštita životne sredine / **upravljanje otpadom** |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2024. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| **Problem 1: Selektivno sakupljanje otpada**  Pravnom regulativom koja se odnosi na upravljanje otpadom, definisani su ciljevi koji se odnose na ponovno korišćenje i recikliranje otpada, To su sljedeći akti: Zakon o upravljanju otpadom („Sl.list Crne Gore“, 64/11 i 39/16) i podzakonski akti donešeni na osnovu ovog zakona, Državni plan upravljanja otpadom, lokalni planovi. Bez obzira na zaokruženu regulativu, postavljeni ciljevi nijesu postignuti ni u jednom segmentu. Od značaja je da ojača sistem sakupljanja reciklabilnih frakcija komunalnog otpada **„od vrata do vrata“** u djelovima JLS gdje je to izvodljivo i u skladu sa lokalnim aktima koje regulišu ovu oblast.  Na sanitarnim deponijama se odlažu velike količine otpada koje bi trebale biti odvojeno sakupljenje za reciklažu, što značajno smanjuje vijek njihovog trajanja. Prepoznati su razlozi zbog kojih proces odvojenog sakupljanja otpada veoma slabo realizuje, a to su nerazvijena infrastruktura u sektoru upravljanja otpadom, neefikasan inspekcijski nadzor i nedovoljan stepen ekološke svijesti našeg stanovništva. Stoga, saradnja sa nevladinim sektorom može doprinijeti rješavanju navedenog problema kroz realizaciju projekata koji imaju za cilj jačanje ekološke svijesti građanja.  **Problem 2: Upravljenje građevinskim otpadom i otpadom od rušenja**  Zakonom o upravljanju otpadom je propisana obaveza nadležnim organima lokalne uprave upravljanja neopasnim građevinskim otpadom, obezbjeđivanjem potrebne infrastrukture, kao i obaveza ažuriranja popisa neuređenih odlagališta. Navedene obaveze se slabo realizuju, stoga je od velikog značaja uključenje nevladinog sektora, koji će svojim djelovanjem pokrenuti građansko razmišljanje da moramo brinuti o životnoj sredini, o obalama našeg mora, naših rijeka i jezera, o planinama, o našim putevima. Sve aktivnosti čišćenja lokacija neuređenih odlagališta moraju se vršiti u saradnji sa nadležnim organima lokalne uprave.  Realizacijom projekata na temu upravljanja građevinskog otpada nevladin sektor će dati impuls nadležnim institucijama da brže i efikasnije rješavaju probleme u sistemu upravljanja otpadom.  **Problem 3: Smanjenje organskog otpada kućnim kompostiranjem otpada**  Značajna količina organskog otpada završi na sanitarne deponije ili bude odbačena na nepropisan način. Rezultat takvog odnosa je smanjenje vijeka trajanja sanitarnih deponija i veliki broj neuređenih odlagališta. Smanjenje organskog otpada možemo postići kućnim kompostiranjem otpada. Kompostiranjem organskog otpada dobija se suplement-kompost koji se može koristiti kao đubrivo.  Realizacijom projekata na temu smanjenja organskog otpada pružiće se informacija građanima na koji način se može voditi ovaj proces u kućnim uslovima i kakvi su njegovi efekti. Odrađivanjem analize dobijenog produkta i dobijenim preporukama od odgovarajuće laboratorije u izvještajima o realizaciji projekta daće se uputstva za njegovu upotrebu. U zavisnosti od toga kako je odvajan i tretiran otpad za kompostiranje, rezultati će pokazati karakteristike dobijenog komposta. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor (i) podataka |
| **Problemi 1, 2 i 3:**  Državnim planom upravljanja otpadom u CG i lokalnim planovima upravljanja komunalnim i neopasnim građevinskim otpadom | **Problemi 1, 2 i 3**:  Ministarstvo ekologije, prostornog planiranja i urbanizma,  Agencija za zaštitu životne sredine, JLS i njihovi organi,  Izvještaji o realizaciji DPUO i lokalnih planova  MONSTAT |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Državni plan upravljanja otpadom u CG za period od 2015-2020 i lokalni planovi upravljanja komunalnim i neopasnim građevinskim otpadom. | 5.1.3. Ponovna upotreba i reciklaža;  6.2. Ciljevi koje treba ostvariti u domenu upravljanja otpadom;  6.3.7. Program odlaganja biološko razgradivog otpada;  3. Tehnologije za obradu organskog otpada;  3.1. Kompostiranje. |
| Zakon o upravljanju otpadom (“Sl.list CG, br. 64/11 i 39/16) | Članovima 11a, 13, 14, 64 Zakona o upravljanju otpadom utvrđeno je odvojeno sakupljanje pojedinih vrsta, odnosno frakcija otpada.  Lokalnim aktima je utvrđen način odvojenog sakupljanja komunalnog otpada po zonama ili određenim ulicama u pojedinim opštinama, tako je propisano odvojeno sakupljanje reciklabilnih frakcija postavljanjem posebnih kanti za papir i plastiku ili konceptima „dvije kante“ ili „od vrata do vrata“. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| **Problem 1: Selektivno sakupljanje otpada**  Neodgovoran odnos prema odlaganju otpada koji se može ponovo koristiti ili reciklirati, otežava primarnu selekciju komunalnog otpada.  Osmišljavanjem i realizacijom projekata na temu sakupljanja reciklabilnih frakcija komunalnog otpada **„od vrata do vrata“** u djelovima JLS gdje je to izvodljivo i u skladu sa lokalnim aktima koje regulišu ovu oblast, nevladin sektor bi dao veliki doprinos unapređenju sistema selektivnog sakupljanja otpada i stvaranju preduslova za postizanje ciljeva koji se odnose na recikliranje otpada.  Realizacijom 6-mjesečnih (ili kraćih) projekata, u kojima se obavezno navode djelovi teritorije JLS koji će se tretirati o čemu se mora postići dogovor sa lokalnim organima kako odvojeno sakupljeni otpad ne bi završio pomiješan sa ostalim otpadom.  **Problem 2: Upravljanje građevinskim otpadom i otpadom od rušenja**  U svim slojevima našeg društva je prepoznato nesavjesno odbacivanje različitih vrsta otpada. Ovo se posebno odnosi na građevinski otpad i otpad o rušenja za koji je Zakonom o upravljanju otpadom, članom 78a propisana obaveza JLS da odrede lokacije za privremeno skladište ove vrste otpada.  Poznavanje terena mnogih aktivista nevladinog sektora u saradnji sa lokalnom samoupravom može doprinijeti da se na jednostavniji način dopuni i ažurira popis neuređenih odlagališta uz stručna objašnjenja koliko i kako nekontrolisano prisustvo otpada u životnoj sredini može da joj šteti. Veliki je broj neuređenih odlagališta oko 340, na kojima u značajnoj mjeri je nesavjesno odložen građevinski otpad i otpad od rušenja.  Veliko znanje i umijeće, razne vještine doprinijeće da nevladin sektor da impuls u rješavanju ovog problema.  **Problem 3: Smanjenje organskog otpada kućnim kompostiranjem otpada**  Jedno od rješenja smanjenja organskog otpada je **kućno** **kompostiranje otpada** i ono predstavlja značajan segment u sistemu upravljanja otpadom. Realizacijom 6-mjesečnih (ili kraćih) projekata, na temu kućnog kompostiranja otpada, NVO-i će pružiti informacije građanima na koji način se može voditi ovaj proces u kućnim uslovima i kakvi su njegovi efekti.  Direktnom komunikacijom sa građanima, nabakom ili izradom kompostera, prezentacijom procesa kompostiranja i informisanjem o načinu upotrebe komposta-đubriva ojačaće se građanska svijest da pravilnim odnosom prema otpadu možemo da ostvarimo određene koristi, a poseban benefit je lični doprinos zaštiti životne sredine. | **Problem 1: Selektivno sakupljanje otpada**   * Broj aktivnosti na kojima se direktno pokazao proces pravilnog sakupljanja otpada u mikrosredinama, obrazovnim i drugim institucijama, pojedinim naseljima, parkovima i dr.; * Broj postavljenih posuda za selektivno sakupljanje otpada sa obezbijeđenim uslovima da se odvojene reciklabilne frakcije ne miješaju sa ostalim otpadom; * Broj priloga u medijima; * Broj promotivnih materijala (poster, lifleti, video klipovi); * Broj učesnika na pomenutim aktivnostima.   **Problem 2: Upravljanje građevinskim otpadom i otpadom od rušenja**   * Broj popisanih neuređenih odlagališta koji se ne nalaze na zvaničnom popisu sa podacima o lokaciji, vrsti i količini otpada; * Broj realizovanih aktivnosti čišćenja lokacija neuređenih odlagališta; * Broj predstavnika institucija koji su se odazvali pozivu za češćenje neuređenih odlagališta; * Broj učesnika u navedenim aktivnostima * Količina očišćenog otpada sa neuređenih odlagališta; * Broj priloga u medijima; * Broj promotivnih materijala (poster, lifleti, video klipovi);   **Problem 3: Smanjenje organskog otpada kućnim kompostiranjem otpada**   * Broj domaćinstava i njihovih članova koja su prihvatila kućno kompostiranje otpada; * Broj postavljenih kompostera; * Količina dobijenog komposta; * Broj analiza komposta; * Broj priloga u medijima;   - Broj promotivnih materijala (posteri, lifleti, video klipovi); | **Problem 1: Selektivno sakupljanje otpada**  Izvještaji nevladinih organizacija.  Dostavljanje podataka od ovlašćenih sakupljača.  Eksterna evaluacija projekta  **Problem 2: Upravljanje građevinskim otpadom i otpadom od rušenja**  Izvještaji nevladinih organizacija.  Dostavljanje podataka od ovlašćenih sakupljača.  Eksterna evaluacija projekta  **Problem 3: Smanjenje organskog otpada kućnim kompostiranjem otpada**  Izvještaji nevladinih organizacija.  Eksterna evaluacija projekta |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2024. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2024. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| **Cilj 1: Unapređenje sistema selektivnog sakupljanje otpada i stvaranje preduslova za postizanje ciljeva koji se odnose na recikliranje otpada** | * 1. Direktnim pokazivanjem procesa pravilnog sakupljanja otpada u mikrosredinama, obrazovnim i drugim institucijama, pojedinim naseljima, parkovima i dr. postavljanjem posuda za selektivno sakupljanje otpada u skladu sa loklanim odlukama o načinu odvojenog sakupljanja komunalnog otpada, sa obezbijeđenim uslovima da se odvojene reciklabilne frakcije ne miješaju sa ostalim otpadom, na način što će se Komisiji za raspodjelu sredstava nevladinim organizacijama dostaviti akt o saradnji sa ovlašćenim sakupljačima, a postupanje po pomenutom aktu će se provjeriti u procesu realizacije projekata.   2. Izradom predmeta izrađenih od reciklabilnih vrsta otpada i njihovim izlaganjem u izložbenim prostorima, tržnim centrima, bazarima i sl. Organizovati izbor i obezbjediti nagrade za najbolje radove.   3. Izradom propagandnog materijala koji će pružiti informaciju na koji način se neadekvatno postupa sa otpadom u odnosu na važeću regulativu koja uređuje ovu problematiku. |
| **Cilj 2:** **Sprječavanje nesavjesnog odbacivanja građevinskog otpada i otpada od rušenja i podsticaj JLS da ispune zakonske obaveze vezano za član 78c, odnosno da se obezbijede uslovi za nesmetano upravljanje građevinskim otpadom** | 2.1. Organizovanjem aktivnosti u saradnji sa JLS na ažuriranju popisa neuređenih odlagališta za određenu opštinu. Popis za 2021.godinu objavljen je na sajtu Ministarstva ili se može dobiti obraćanjem Komisiji za finansiranje nevladinih organizacija.  2.2. Realizacijom aktivnosti na čišćenju lokacija neuređenih odlagališta uz poziv da se tim akcijama pridruže predstavnici institucija i zainteresovanih građana da daju lični doprinos u očuvanju životne sredine, uz obaveznu saradnju sa JLS.  2.3. Izradom propagandnog materijala koji će pružiti informaciju na koji način se neadekvatnim postupanjem ugrožavaju ljepote Crne Gore i koji je način da očuvamo životnu sredinu poštujući propisane mjere. |
| **Cilj 3: Unapređenje kućnog kompostiranja otpada i time smanjenja količina odloženog organskog otpada** | * 1. Direktnom komunikacijom sa građanima, nabakom ili izradom kompostera, pokazivanjem procesa kompostiranja i informisanjem o načinu upotrebe komposta-đubriva ojačaće se građanska svijest da od otpada možemo ostavariti korist.   2. Realizacijom kućnog kompostiranja otpada u dvorištima pružiće informacije građanima na koji način se može voditi ovaj proces u kućnim uslovima i kakvi su njegovi efekti.   3. Izradom propagandnog materijala koji će pružiti informaciju na koji način se može kompostirati u kućnim uslovima, odnosno na koji način svaki pojedinac na vrlo jednostavan način može da da lični doprinost u očuvanju životne sredine. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2024. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| 1. Konkurs za finsiranje projekata unapređenja sakupljanja otpada **„od vrata do vrata“** | 50.000,00 eura | --- |
| 1. Konkurs za finsiranje projekata upravljanja građevinskim otpadom | 50.000,00 eura | --- |
| 1. Konkurs za finsiranje projekata kućnog kompostiranja otpada | 50.000,00 eura | --- |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2024. godini.

|  |
| --- |
| Opis glavnih grupa korisnika, njihov broj i potrebe |
| Glavna grupa korisnika su:   * za Konkurs za finsiranje projekata unapređenja sakupljanja otpada **„od vrata do vrata“**: domaćinstva u čijim dvorištima se realizuju projekti, Predviđeno je da grupu domaćinstava za planiranih sedam projekata čini oko 280. Ovim domaćinstvima obezbijediće se adekvatne kante i uredan odvoz sakupljenog otpada. * za Konkurs za finsiranje projekata upravljanja građevinskim otpadom: za planiranih sedam projekata očekuje se odziv oko 280 lica za čišćenje neuređenih odlagališta sa zvaničnog popisa neuređenih odlagališta, omladina, predstavnici lokalnih institucija i preduzeća i ostala zainteresovana javnost. * za Konkurs za finsiranje projekata u vezi kućnog kompostiranja otpada: za planiranih sedam projekata očekuje se učešće 140 domaćinstava, koji će vršiti kompostiranje otpada. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa | 1. Konkurs za finansiranje projekata unapređenja sakupljanja otpada **„od vrata do vrata“** / 7 |
| Naziv javnog konkursa | 1. Konkurs za finansiranje projekata u vezi upravljanja građevinskim otpadom / 7 |
| Naziv javnog konkursa | 1. Konkurs za finansiranje projekata **kućnog kompostiranja otpada** / 7 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: | |
| Najniži iznos finansijske podrške koju će biti moguće ostvariti na osnovu javnog konkursa: 8.000,00 EURA | Najviši iznos finansijske podrške koju će biti moguće ostvariti na osnovu javnog konkursa: 10.000,00 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| 1. Konkurs za finansiranje projekata unapređenja sakupljanja otpada **„od vrata do vrata“** / 7 | 3 | Branka Milašinović  Ana Petrović  Ivan Stanišić |
| 1. Konkurs za finansiranje projekata upravljanja građevinskim otpadom / 7 | 3 | Branka Milašinović  Ana Petrović  Ivan Stanišić |
| 1. Konkurs za finansiranje projekata **kućnog kompostiranja otpada** / 7 | 3 | Branka Milašinović  Ana Petrović  Ivan Stanišić |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |